Yfirlýsing Elísabetar : „ Þetta eru flókin mál fyrir fjölskylduna að leysa “ Elísabet Bretadrottning sendi frá sér yfirlýsingu í dag um ákvörðun Harrys Bretaprins og hertogaynjunnar Meghan um að láta af opinberum störfum sínum fyrir konungsfjölskylduna . Hún segist virða ósk þeirra um að lifa sjálfstæðu lífið en segir málið flókið . Elísabet Bretadrottning segir að konungsfjölskyldan muni skipuleggja útgöngu Harry Bretaprins og Meghan Markla , hertogaynjunnar af Sussex , úr konungsfjölskyldunni og vinna úr öllum fjármagnsmálum á næstu dögum . Þetta kemur fram í tilkynningu sem konungsfjölskyldan sendi á fjölmiðla nú rétt í þessu . Harry og Meghan tilkynntu í síðustu viku á Instagram að þau ætli að láta af opinberum störfum sínum fyrir bresku konungsfjölskylduna . Málið hefur vægast sagt valdið fjaðrafoki . „ Fjölskylda mín átti uppbyggilegar samræður um framtíð barnabarns míns og fjölskyldu hans , “ segir í yfirlýsingu drottningarinnar . „ Ég og fjölskylda mín styðjum heils hugar ákvörðun Harrys og Meghan um að hefja nýtt líf sem ung fjölskylda . “ Breska konungsfjölskyldan hittist á krísufundi í dag þar sem framtíð Harry og Meghan var rædd . „ Þó að við hefðum frekar viljað hafa þau áfram í fullu starfi innan konungsfjölskyldunnar , þá virðum við og skiljum ósk þeirra um að fá að lifa sjálfstæðara lífi sem fjölskylda . Þau verða áfram mikilsmetinn hluti af fjölskyldu minni . Harry og Meghan hafa látið það í ljós að þau vilji ekki reiða sig á almannafé í nýja lífi þeirra , “ segir Elísabet . „ Þess vegna hefur sú ákvörðun verið tekin um að nú taki umbreytingarskeið þar sem hertogahjónin af Sussex munu verja sínum tíma í Kanada og í Bretlandi . Þetta eru flókin mál fyrir fjölskylduna að leysa , og við eigum enn eftir að leysa úr nokkrum málum , en ég hef óskað eftir því að við komumst að lokaniðurstöðu á næstu dögum . “ Bræðurnir Vilhjálmur Bretaprins og Harry gáfu út sameiginlega yfirlýsingu þar sem þeir hafna fréttum af því í gær að Vilhjálmur væri hættur að styðja bróður sinn og þá ákvörðun sem hann hefur tekið .